open-index/open-wikipedia-markdown huggingface dataset:
Հրապարակային խոսք

Հրապարակային խոսքի ամբողջականությունը պայմանավորվում է թեմայի միասնականությամբ, իմաստային առումով ամբողջական հատվածների ճիշտ դասավորությամբ  ու սահուն անցումներով, ցանկալի իմաստի հստակ ձևակերպմամբ։ Խոսքը պետք է լեզվական և ոճական առումներով ճիշտ կառուցվի, ինչպես նաև ուղեկցվի համապատասխան պահվածքով, ունենա հուզական համապատասխան երանգավորում։ Հաջող ելույթ ունենալու համար կարևոր են նաև ուրիշ գործոններ՝ խոսողի ձայնը, արտասանական հատկանիշները և արտաքինը։
Էական խնդիրներից է ելույթի տեքստի պատրաստումը։ Պատրաստվելու համար անհրաժեշտ է հռետորի անհատական մոտեցումը, բացի այդ կարևոր պայմաններից մեկն էլ տեքստի նախօրոք թարգմանությունն է, եթե անհրաժեշտ է լսարանի համար թարգմանել։ Տեքստ կազմելուց առաջ կարևոր է, որ տարանջատվի կարևոր ասելիքը երկրորդականից, անհրաժեշտ պաստաթղթերի և փաստարկների հայթայթում, կարևոր փաստարկների ձեռքբերում։

## Ընդհանուր կառուցվածքը
Ճարտասանական խոսքի տեսակները։

## Հիմնական հատկանիշներ

**Խոսքը** ունկնդրի վրա գեղագիտական ազդեցություն է թողնում։ Հաջող ելույթի համար կարևոր են մի շարք դրական հատկանիշներ, որոնք բնորոշ են միայն հրապարակախոսական խոսքին։ Հրապարակային խոսքը պետք է լինի հստակ, հասկանալի, արտահայտիչ։ Խոսքը պետք է լինի պարզ ու բնական։ Այստեղ քիչ պետք է օգտագործվեն ոճական այլ  միջոցները։
Խոսողի ձայնը, խոսքի տեմպը,ռիթմը, տոնը, դադարները շատ կարևոր են։
Ելույթի ծավալը այնքան էլ էական չէ, ավելի կարևոր է ասելիքի ամբողջական լինելը։

## Գրականություն
Արտաշես Սարգսյան,Հայոց լեզու և խոսքի մշակույթ, գիրք բ, ԵՊՀ հրատարակչություն 2015,էջ 235֊253

## Ծանոթագրություններ

Կատեգորիա:Հասարակություն
Դիսոցիացիա (հոգեբանություն)

**Դիսոցիացիա**, հոգեկան գործընթաց, դասվում է հոգեբանական պաշտպանական մեխանիզմների թվին։ Այս մեխանիզմի գործունեության արդյունքում անձն սկսում է իր հետ տեղի ունեցող երևույթներն ընկալել այնպես, ասես դրանք կատարվում են ոչ թե իր, այլ մեկ ուրիշի հետ։ Դա պաշտպանում է ավելորդ, անտանելի հույզերից։

Հասկացությունն առաջ է քաշվել 19-րդ դարի վերջին ֆրանսիացի հոգեբան և բժիշկ Պիեռ Ժանեի կողմից։

## Նկարագրություն
Դիսոցիացիան բավականին տարածված է, թեև մարդկանց մեծամասնության կողմից սովորական պայմաններում չի ընկալվում որպես պաշտպանություն։ Մարդիկ, ովքեր կիրառում են այս մեխանիզմը, սովորաբար դիսոցիատիվ վիճակը բնութագրում են նմանատիպ խոսքերով. «կարծես թե դա ինձ տեղի չի ունենում»։ Որոշ դեպքերում անձը կարող է այնքան դիսոցիացվել իրենից, որ սկսի իրեն տեսնել կողքից, մինչև անգամ ունենա իր մարմնից դուրս գալու զգացողություն։

### Որպես հարմարվողական գործընթաց
Նորմայում դիսոցիացիան հանդիսանում է որպես արձագանք հոգեբանական տրավմային կամ այնպիսի ուժգին բացասական պայմաններին, որոնք պահանջում են հուզական հավաքվածություն և սեփական գործողությունների վերահսկում։ Սեփական կյանքի իրադարձություններին կողքից նայելու դեպքում անձը հնարավորություն է ստանում սառը դատել և վերլուծել դրանք։

### Որպես պաշտպանական մեխանիզմ
Թեև դիսոցիացիայի հարմարվողական գործառույթն ինքնին նաև պաշտպանական է, սակայն այս մեխանիզմը որոշ մարդկանց կողմից կարող է կիրառվել ոչ միայն բարդ և վտանգավոր իրադրություններից, այլև հուզական անտանելի ապրումներից պաշտպանվելու համար։ Բացասական հույզերի նկատմամբ բարձր զգայունակություն ունեցող մարդիկ կարող են դիսոցիացնել ուրիշների համար շատ պարզ իրադրություններում։ Այդպիսի մարդիկ դժվարությամբ են հուզական կոնտակտ հաստատում։ Ցանկացած իրավիճակ սառը դատելու կարողությունը, դիսոցիացիան մասամբ արգելափակում է այն հուզականորեն գնահատելու հնարավորությունը։

Դիսոցիացիային առավելապես հակված են այն մարդիկ, ովքեր տարել են ծանր հոգեբանական տրավմաներ (հատկապես մանկության տարիներին), ենթարկվել են բռնության, աղետների։

## Կապ հոգեկան խանգարումների հետ
Նենսի Մաք-Վիլյամսը դիսոցիացիան նկարագրում է որպես «բազմակի անձ» տեսակի խանգարումով մարդկանց հիմնական պաշտպանական ռեակցիա։ Ընդհանրապես այս մեխանիզմն ընկած է դիսոցիատիվ բոլոր խանգարումների հիմքում։

## Տես նաև
* Պաշտպանական մեխանիզմներ
* Նույնականացում (հոգեբանություն)
* Ինտրոյեկցիա (հոգեբանություն)
* Պրոյեկցիա (հոգեբանություն)

## Ծանոթագրություններ

## Գրականություն
* Мак-Вильямс, Нэнси. Психоаналитическая диагностика: Понимание структуры личности в клиническом процессе = Psychoanalytic diagnosis: Understanding personality structure in the clinical process. — Москва: Класс, 1998. — 480 с. — ISBN 5-86375-098-7.

Կատեգորիա:Հոգեբանական երևույթներ
Կատեգորիա:Պաշտպանական մեխանիզմեր
Կատեգորիա:Հոգեախտաբանություն
Զադոնսկի (այլ կիրառումներ)

**Զադոնսկի**, կարող է վերաբերել՝
* Զադոնսկի - գյուղակ Ռուսաստանի Ռոստովի մարզում
* Զադոնսկի - ավան Ռուսաստանի Դաշնության Ռոստովի մարզի Բագաևսկի շրջանում
Լոբանովի տուն (Տագանրոգ)

**Լոբանովի տուն** (), նաև` *Շչուչկինի տուն* (), տեղական նշանակության ճարտարապետական հուշարձան Ռուսաստանի Ռոստովի մարզի Տագանրոգ քաղաքի Հունական փողոց, 32 հասցեում։

## Պատմություն
Քաղքենի Մատվեյ Յակովլևիչ Լոբանովը 1897 թվականին կառուցել է մեկհարկանի տուն քաղաքի Հունական փողոց, 32 հասցեում։ 1906 թվականի դրությամբ` տունը դեռևս նրա սեփականությունն էր։ Որոշ տվյալներով` 1910 թվականին, այլ տվյալներով` 1915 թվականին, առանձնատունը դարձել է Նատալյա Դմիտրիևնա Շչուչկինայի սեփականությունը։ Նրա ամուսինը` բժիշկ, պետական խորհրդական Իվան Պավլովիչ Շչուչկինը, XX դարի սկզբից եղել է ռազմական բժիշկ Տագանրոգում։ Ընտանիքը դաստիարակել է երեք երեխայի։ Միակ որդին` Պավելը, ստացել էր խորունժիի (կրտսեր սպայի) աստիճան։ Երեսուն տարեկանում նա ողբերգաբար զոհվել է ճակատամարտում, Արևելյան Պրուսիայում։ Նրա հայրը` Իվան Պավլովիչը, 1915 թվականի փետրվարի սկզբին հասել է ճակատամարտի դաշտ և որդու մարմինը հասցրել Տագանրոգ։

1921 թվականին Հունական, 32-ում գտնվել է № 10 ապաստարանը։

1992 թվականին տանը տրվել է ճարտարապետության հուշարձանի կարգավիճակ, այն պաշտպանվում է օրենքով։

## Նկարագրություն
Տան ճակատը պայմանականորեն կարելի է բաժանել երեք մասի։ Կողմնային մասերում գտնվում են ձևավոր ճակտոնները։ Տնից ձախ կառուցված է դռնակով կռածո դարպաս։ Տան բակում կցակառուցված է պատշգամբով փոքր աշտարակ։ Սանդղամուտքը գտնվում է կենտրոնում։ Ճակատին երևում են մի քանի կլորացված պատուհաններ, շինությունը զարդարում են կիսասյուները։

## Ծանոթագրություններ

Կատեգորիա:Տագանրոգի շենքեր և կառույցներ
Կատեգորիա:Տագանրոգի տեսարժան վայրեր
Զազ (այլ կիրառումներ)

**Զազ**, կարող է վերաբերել՝
* Զազ - գյուղ Արևմտյան Հայաստանում, Դիարբեքիրի վիլայեթի Մարդինի գավառում
* Զազ - ֆրանսիացի երգչուհի
Զազերկի (այլ կիրառումներ)

**Զազերկի**, կարող է վերաբերել՝
* Զազերկի - գյուղ Ուկրաինայի Սումիի մարզի Կրոլևեցի շրջանում
* Զազերկի - գյուղ Ռուսաստանի Սմոլենսկի մարզի Սիչովսկի շրջանի կազմում
Կրիվան

**Կրիվան** (, ), Բարձր Տատրաների բարձունքներից մեկը Սլովակիայում, բարձրությունը՝ 2494 մ ծովի բարձրությունից, Տրի Ստուդնիչկի ավանից ՝ 1353 մ։
 
Արևելքից Կրիվանը սահմանափակվում է Վաժեցկայա հովտով, որի ավարտին տեղակայված է Կրիվանի կանաչ պլեսո լիճը։ Նրանից սկիզբ է առնում Սպիտակ Վագը՝ Վագ գետի ակունքներից մեկը, ամենաերկարը Սլովակիայի տերիտորիայում (406 կմ)։

## Զբոսաշրջություն
Կրիվանը պատկանում է հեշտ հասանելի գագաթներին։ Սովորաբար գագաթ բարձրանում են Շտրբսկե-Պլեսո լճի կողմից, ինչը զբոսաշրջիկներից չի պահանջում հատուկ պատրաստվածություն։ Ավելի բարդ վերելքից առաջ այն տեղից, որտեղ զբոսաշրջային ուղին սկսվում է Տրի Ստրուդնիչկայի տատրական ավտոմայրուղուց, կարելի է դադար անել Յամսկոյե պլեսո լճի ափին (1&nbsp;447&nbsp;մ)։

### Նվաճման պատմություն
Համարվում է, որ Կրիվան առաջինը բարձրացել են 1722 թվականին Ի. Ա. Չիրբեշը և նրա ընկերները, սակայն մինչ նրանց բարձունքը անկասկած նվաճել են գանձեր և արկածներ որոնողները կամ պարզապես հետաքրքրասերները։ Հայտնի մարդկանցից գագաթի վրա եղել են Ռ. Տաուսոնը, Բելսազար Ակեն և Գ. Վալենբերգը։

Տատրանի գագաթի վերելքի մասին առաջին նկարագիրը տվել է Դանիել Շպեերը (1636—1707) Վրոցլավից. XVII դարում նա սովորել է Կեժմարոկի լիցեյում։ Համակուրսեցիների և դասավանդողի հետ, որը դարձավ նրանց ուղեկցողը (և առաջին ուղեկցողը Տատրի պատմության մեջ), նա ուղևորվեց դեպի եռօրյա արշավ։ Բելովոդյան հովտից  խումբը բարձրացավ ինչ-որ տատրանյան բարձունք՝ մոտիկ Լոմնիցկի-Շտիտ սարին։ Այդ ժամանակ Սպիշկի բնակիչները անվանեցին Լոմնիցկի-Շտիտը «Դեդկա», իսկ Կեժմարսկի Շտիտը «Մատկա» կամ «Բաբիչկա»։ Այն, որ խումբը բարձրացել է ոչ թե Լոմնիցկի-Շտիտ, այլ ամենայն հավանականությամբ Կեժմարսկի-Շտիտ, պարզ է դառնում Շպեերի «Դեդկայի» տեսքի նկարագրությունից։ Լեռը բարձրանալու առաջին կոնկրետ նկարագիրը, արդեն հայտնի Սլավկովսկի-Շտիտ անունով, պատկանում է բողոքական քահանա Յուրայա Բուխգոլցա-ավագի գրչին (1643—1725) Վելկա-Լոմնիցա ավանից։ Կրիվանի վերելքի ժամանակ լեռնագնացների համար ամենադժվարը Ռամենո Կրիվանյա նախալեռն էր (2395 մ), որն իրենից ներկայացնում է ելուստ Կրիվանի և Կրատկայի միջև։

## Կրիվանը մշակույթում
Կրիվանը համարվում է սլովակյան ազգային բարձունք, այս երկրի խորհրդանիշ։ Սլովակները  այն գնահատում են այնպես, ինչպես հույները Օլիմպոսը կամ  չեխերը Ռժիպը։ Շատ հանրաճանաչ են ամենամյա ազգային վերելքները Կրիվան։ Առաջին այդպիսի արշավը կազմակերպվել է 1841 թվականին մի խումբ սլովակների կողմից՝ հավաքված հայրենասեր, հասարակական գործիչ Լյուդովիտ Շտուրի շուրջը։ Օգոստոսի 16-ի արշավին մասնակցեցին Լյուդովիտ Շտուրը, Միխալ Գոջան, Յանկո Կրալը, Գաշպար Ֆեյերպատակի-Բելոպոտոցկին և այլք։

Կրիվան լեռը հիշատակված է Ն. Վ. Գոգոլի «Սարսափելի վրեժ» վեպում։

### Լեգենդ Կրիվան լեռան ծագման մասին
Ստեղծելով աշխարհը՝ Աստված կանչում է ամենաճարպիկ Հրեշտակին և ուղարկում երկիր, որպեսզի նա  այնտեղ նետի բնության գեղեցկություններ։ Հրեշտակը  թռչելով ողջ աշխարհով կատարում է հանձնարարությունը և վերջապես հայնվում է տատրանյան հսկաների մոտ։ Բայց սխալ հաշվարկելով բարձրությունը դիպչում է գագաթներից մեկին։ Պարկը, որը լցված էր գեղեցկություններով, պատռվում է, և նրանից թափվում են հրաշալի լեռնային ակունքներ, լճեր, մարգագետիններ և անտառներ։ Լեռներով փախչում են եղջերուներ, քարայծներ, արջամկներ, արջեր  այլ կենդանիներ։ Իսկ լեռան գագաթն այդպես էլ մնում է կախարդող ծուռ…

Կատեգորիա:Սլովակիայի լեռներ
Հանրաճանաչություն

[մինի|«Հանրաճանաչություն», [Տեխաս, ԱՄՆ 1922]]
**Հանրաճանաչություն** (), ինչ որ մեկի կամ ինչ որ բանի բարձր պահանջարկն է որոշակի բնագավառում։  Ժողովրդականության առաջացման վրա որոշ դեպքերում ազդում է նորաձևությունը և ընդհակառակը։ Ինչպես նորաձևությունը, այնպես էլ ժողովրդականությունը որպես կանոն կապված է ժամանակահատվածի հետ։ Հանրաճանաչությունը հաճախ շփոթում  են հայտնի լինելու հետ, սակայն դա նույնը չէ։
 
Բառը՝ մեծ հավանականությամբ առաջացել է գաղափարական և քաղաքական հայտնի միտումներից, հռոմեական հանրապետության 1-2-րդ դարերի վերջին ի տարբերություն արիստոկրատների և այն արտացոլում է պլեբեյների շահերը, հատկապես գյուղական վայրերում։

## Տես նաև
* Հայտնի դեմք

## Արտաքին հղումներ
Статистика популярности людей

## Գրականություն
* The Cycle of Popularity: Interpersonal Relations Among Female Adolescents Donna Eder; Sociology of Education, Vol. 58, No. 3 (Jul., 1985), pp.&nbsp;154–165; American Sociological Association.

Կատեգորիա:Հանրամատչելի մշակույթ
Կատեգորիա:Հասարակագիտություն
Կատեգորիա:Մարդաբանություն
Կատեգորիա:Մարդկային վարք
Վահան Շահգիլդյան

**Վահան Վահանի Շահգիլդյան** (), կապի և կոմպյուտերային համակարգերի բնագավառի հայ
գիտնական, տեխնիկական գիտությունների դոկտոր (1970), պրոֆեսոր (1971): ՀՀ ԳԱԱ արտասահմանյան անդամ (2005), Ռուսաստանի գիտությունների ակադեմիայի թղթակից անդամ (2006)։ ՌՍՖՍՌ գիտության և տեխնիկայի վաստակավոր գործիչ։

## Կենսագրություն
Վահան Շահգիլդյանը ծնվել է 1935 թվականին Սվերդլովսկում (այժմ՝ Եկատերինբուրգ) քաղաքում։ 1957 թվականին ավարտել է Մոսկվայի կապի էլեկտրատեխնիկական ինստիտուտը և աշխատանքի անցել նույն ինստիտուտում, 1962-1970 թվականներին եղել է ավագ գիտաշխատող, 1987- 2004 թվականներին՝ ռեկտոր, 2005 թվականից՝ Մոսկվայի կապի և տեղեկագիտության տեխնիկական համալսարանի կառավարման խորհրդի նախագահ։

Աշխատանքները վերաբերում են համաժամանակացման բարդ համակարգերի, տեղեկության ընդունման և մշակման տեսություններին և կապի ու տեղեկագիտության այլ բաժինների։
Վահան Շահգիլդյանը մեծ ավանդ ունի կապի կիրառական ուղղությունների՝ ուժեղարարների ու ռադիոհաղորդիչ սարքերի, շարժական կապի համակարգերի զարգացման գործում։

## Պարգևներ
* ՌԴ Պետական մրցանակ, 2000 
* ՌԴ Կառավարության մրցանակ, 2001 
* Ժողովուրդների բարեկամության շքանշան, 2005 
* Փառքի նշան շքանշան, 2005
* Ամերիկյան ռադիոճարտարագետների միության բարձրագույն պարգև, 2005 
* Աշխատանքային կարմիր դրոշի շքանշան
**Կոչումներ**
* Տեխնիկական գիտությունների դոկտոր, 1970 
* Պրոֆեսոր, 1971 
* ՀՀ ԳԱԱ արտասահմանյան անդամ, 2005
* ՌԳԱ թղթակից անդամ, 2006 
* Մադրիդի տեխնիկական համալսարանի պատվավոր դոկտոր, 2000

## Երկեր
* Фазовая автоподстройка частоты, Москва, 1966 (համահեղինակ).
* Системы фазовой автоподстройки тастоты, 2, изд., доп., Москва, 1972 (համահեղինակ).
* Методы адаптивного приема сигналов, Москва, 1974 (համահեղինակ).
* Проектирование радиопередающих устройств, 2 изд., перераб. и доп., Москва, 1984 (համահեղինակ).

## Ծանոթագրություններ

Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ՀՀ ԳԱԱ արտասահմանյան անդամներ
Կատեգորիա:ՀՀ ԳԱԱ թղթակից անդամներ
Կատեգորիա:Հայ գիտնականներ
Կատեգորիա:Հայ պրոֆեսորներ
Կատեգորիա:Պատվո շքանշանի ասպետներ (Ռուսաստան)
Կատեգորիա:ՌԴ պետական մրցանակի դափնեկիրներ
Կատեգորիա:Ռուսաստանի ԳԱ թղթակից անդամներ
Կատեգորիա:Տեխնիկական գիտությունների դոկտորներ
Քրաշ (երգիչ)

**Շին Հյո Սոբ** (հանգըլ՝ 신효섭, ), մասնագիտորեն հայտնի է որպես **Crush** (հանգըլ՝ 크러쉬), հարավկորեացի R&B և Հիփ հոփ երգիչ Amoeba Culture գործակալությունում։ Նա առաջնաելույթ է կատարել 2012 թվականին "Red Dress" սինգլով և թողարկել է մեկ ստուդիական «*Crush On You»* ալբոմը։

## Կարիերա
Հյո Սոբը իր առաջնաելույթը կատարել է "Red Dress" սինգլով՝ TakeOne-ի մասնակցությամբ, 2012 թվականի դեկտեմբերի 7-ին։ Հաջորդ տարում նա թողարկել է երկու սինգլ՝ "Crush On You" և "어디 갈래 (Where Do You Wanna Go)" Թեվանի և Գարիի մասնակցությամբ։

Նա թողարկել է մեկ այլ սինգլ "가끔 (Sometimes)" անվանումով 2014 թվականի ապրիլին։ Նա նաև համագործակցել է Գեկոյի հետ, "Hug Me" սինգլի համար։ Օգոստոսին, նա կատարել է "잠 못드는 밤 (Sleepless Night)" սինգլը SBS հեռուստաալիքի «Ամեն ինչ լավ է, սա սեր է» դորամայի համար։ Նա այնուհետև թողարկել է "SOFA" երգը՝ հոկտեմբերին։

2015 թվականին, նա համագործակցել է Zion.T-ի հետ "그냥 (Just)" սինգլի համար։ Երգը թողարկվել է 2015 թվականի հունվարի 30-ին, և զբաղեցրել է առաջին հորիզոնականը Gaon սիգնլների հիթ-շարքում։ Նրանք նաև հաղթել են «Լավագույն համագործակցություն և միավորում» մրցանակը 17th Mnet Asian երաժշտական մրցանակաբաշխության ժամանակ։ Հուլիսին, նա թողարկել է "Oasis" սինգլը, որում համագործակցել է Block B-ի խմբի անդամ Զիկոյի հետ։ Նա նաև անցկացրել է իր առաջին միանձնյա համերգը «*Crush On You»* անվանումով նոյեմբերի 13-ին և 14-ին։

2016 թվականի հունվարին, հայտարարվել է, որ Քրաշը թողարկելու է նոր սինգլ Girls' Generation խմբի անդամ Թեյոնի մասնակցությամբ։ "Don't Forget" երգը Թեյոնի մասնակցությամբ թողարկվել է հունվարի 22-ին և զբաղեցրել է առաջին հորիզոնականը է Show Champion-ում հունվարի 27-ին, դառնալով նրա կարիերայի առաջին երաժշտական հաղորդումը։

## Սկավառակագրություն
### Ստուդիական ալբոմներ

### Extended plays

### Սինգլներ

### Որպես առանձնահատուկ արտիստ

### Սաունդթրեկների կատարում

## Ֆիլմագրություն
### Հեռուստատեսություն

## Մրցանակաբաշխություններ և անվանակարգեր

### Երաժշտական հաղորդումների հաղթող
#### Show Champion

## Ծանոթագրություններ

## Արտաքին հղումներ

Կատեգորիա:Հարավկորեացի երգիչներ
Կատեգորիա:Հարավկորեացի պարային երաժիշտներ
Կատեգորիա:Հիփ հոփ երգիչներ
Սկիզեռլիի տուն (Տագանրոգ)

**Սկիզեռլիի տուն** (), ճարտարապետության, պատմության և մշակույթի հուշարձան Ռուսաստանի Ռոստովի մարզի Տագանրոգ քաղաքում։ Գտնվում է Տուրգենևի նրբանցք, 3 հասցեում։

## Պատմություն
1840-ական թվականներին Տուրգենևի նրբանցք, 3 հասցեում ճարտարապետ Պատրիկոյի նախագծով կառուցվել է նոր երկհարկանի տուն։ Նրա առաջին սեփականատիրուհին էր թուրքահպատակի կին Մարիա Ռաֆաիլովնա Քսանտոպորսովան։ Այս հասցեում գտնվող բակային շինությունների մի մասը նշվում էր որպես Պալասովների ընտանիքի տնատիրություն։

1860-ական թվականներին առանձնատունը դարձավ տիտուլյար խորհրդականի տիկնոջ` Նադեժդա Իվկովայի սեփականությունը։

XIX դարի վերջում տունը կրկին փոխեց տիրոջը. այն ձեռք բերեց Տագանրոգի անձնական պատվավոր քաղաքացի Վասիլի Վլասովիչ Սկիզեռլին։ Նրա տան տարածքների մի մասը հատկացվել էր Ապահովագրության ռուսական ընկերության կարիքների և բեռների տեղափոխման համար։ Շենքը գնահատվել էր 12 հազար ռուբլի։ Սկիզեռլի ընտանիքին տունը պատկանել է մինչև 1920-ական թվականների սկիզբը։

1992 թվականին շենքը ճանաչվել է ճարտարապետության հուշարձան և պահպանվում է օրենքով։

## Նկարագրություն
Երկհարկանի տունը կառուցվել է քարե հիմքի վրա։ Տանիքին տեղադրվել էր ճաղաշար։ Տան ճակատը զարդարում էր զարգացած պսակող քիվը, որի տակ գտնվում էր ծեփածո ականթատերևներից ծոփորը։ Ճառագայթաձև և եռանկյունաձև զարդաքիվերը գտնվում էին պատուհանների վերևում։ Քարե կամարը վեր էր խոյանում դռնակի վրա, դարպասը զարդարված էր կիսասյուներով։

## Ծանոթագրություններ

Կատեգորիա:Ռուսաստանի մշակութային ժառանգություն
Կատեգորիա:Տագանրոգի շենքեր և կառույցներ
Կատեգորիա:Տագանրոգի տեսարժան վայրեր
Փոքրիկ Բոսը

**Փոքրիկ Բոսը**, (), ռեժիսոր Թոմ Մակգրատի ամերիկյան մուլտֆիլմ, նկարահանված Մառլա Ֆռեյզիի համանուն գրքի հիման վրա։ Դերերը հնչյունավորել են՝ Ալեք Բոլդուինը, Սթիվ Բուշեմին, Ջեյմս Քիմելը, Լիզա Կուդրոուն, Թոբի Մագուայերը։ Ֆիլմի պրեմիերան ԱՄՆ-ում կայացել է 2017 թվականի մարտի 12-ին։

## Սյուժե
Մուլտֆիլմը պատմում է մի նորածին փոքրիկի և նրա եղբոր մասին, ով խանդում է իր ծնողներին։ Գլխավոր հերոսը դավադրություն է պարզում, որը կազմակերպել է *Puppy Co* ընկերության տնօրենը։ Նա ձգտում է ոչնչացնել աշխարհի ամբողջ սերը։ Տղային սպասվում է միավորվել իր եղբոր հետ, փրկել ծնողներին և կարգ ու կանոն հաստատել Երկրում։

## Դերերում
* Ալեք Բոլդուին - Փոքրիկ
* Լիզա Կուդրոու - Մայրիկ
* Սթիվ Բուշեմի - Ֆրենսիս
* Ջեյմս Քիմել - Հայրիկ
* ViviAnn Yee - Սթեյսի
* Miles Bahski - Թիմ
* Էրիկ Բելլ - Եռյակ

## Մարքեթինգ
2016 թվականի հոկտեմբերի 17-ին հայտնվեց Մուլտֆիլմի թրեյլերը։

## Շարունակություն
2017 թվականի մայիսի 25-ին հայտարարել են Universal և DreamWorks Animation ընկերությունների «Փոքրիկ Բոս» մուլտֆիլմի շարունակության մասին, որը կթողարկվի ամերիկյան վարձույթ 2021 թվականի մարտի 26-ին։ Ալեք Բոլդուինը նորից կհնչյունավորի գլխավոր հերոսին։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2017 ֆիլմեր
Կատեգորիա:20th Century Fox ֆիլմեր
Կատեգորիա:3D մուլտֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:Ֆիլմեր, որոնց գործողությունները տեղի են ունենում 2017 թվականին
Կատեգորիա:Ֆիլմեր, որոնց գործողությունները տեղի են ունենում 1987 թվականին
Կատեգորիա:Ամերիկյան արկածային կինոկատակերգություններ
Ժխտում (հոգեբանություն)

**Ժխտում**, հոգեկան գործընթաց, դասվում է հոգեբանական պաշտպանական մեխանիզմների շարքին։ Այս մեխանիզմի կիրառման դեպքում անձը հրաժարվում է ընդունել որևէ անցանկալի երևույթի գոյությունը։

## Նկարագրություն
Ժխտումը շատ պարզ ընկալելի հոգեբանական մեխանիզմ է։ Անվանումն ինքնին տալիս է բացատրությունը. անձը, ով կիրառում է այս մեխանիզմը, ժխտում է այն իրադարձությունը կամ տեղեկատվությունը, որը չի ցանկանում ընդունել։

Ժխտումը տարբերվում է արտամղումից։ Հիմնական տարբերությունն այն է, որ արտամղման ենթակա տեղեկատվությունը նախ գիտակցվել է, իսկ ժխտման ենթակա նյութը գիտակցության մեջ չի լինում։ Գործնականում դա նշանակում է, որ որոշակի ջանքերի դեպքում արտամղված տեղեկատվությունը հնարավոր է հիշել, և սուբյեկտի կողմից դա կընկալվի որպես մոռացված։ Մինչդեռ ժխտված տեղեկատվությունը մարդու կողմից չի կարող հիշվել. այն կարող է միայն ճանաչվել, քանի որ անձի կողմից դա չի ընկալվել որպես գոյություն կամ նշանակություն ունեցող։

Ժխտման տիպիկ օրինակ է անձի՝ կորստին տրվող առաջին արձագանքը։ Հարազատ մարդու կորստի մասին լուրն իմանալու դեպքում սովորաբար մարդիկ ասում են. «Ոչ։ Ես ոչ մեկի չեմ կորցրել։ Դուք սխալվում եք»։ Կարելի է նաև ժխտել անթույլատրելի զգացմունքները կամ մտքերը։

Ժխտումը համարվում է իդեալականացման տարր, երբ իդեալականացվող անձի բացասական որակները չեն ընկալվում։

Այս մեխանիզմը կարող է օգտակար լինել քննադատական իրադրություններում, երբ հարկավոր է պահպանել սառնասրտությունը և սառը դատողությունը։

Ժխտման հիմնական խնդիրն այն է, որ թույլ չի տալիս պաշտպանել իրականությունից։ Կարելի է ժխտել հարազատի մահը, սակայն դրանից այդ կորուստը չի վերականգնվում։ Կամ կարելի է ժխտել որևէ հիվանդության առկայությունը, սակայն դրանից մարդը չի առողջանում։

## Կապ հոգեկան խանգարումների և անձնային տիպերի հետ
Ժխտումը բնորոշ է հատկապես մանյակալ ախտանիշին, հիպոմանիային և, առհասարակ, մանյակալ աստիճանի երկբևեռ աֆեկտիվ խանգարումներին։ Այդ վիճակում անձը կարող է շատ երկար ժամանակ ժխտել հոգնածությունը, սովը, բացասական հույզերը և խնդիրները։ Դա կարող է տևել այնքան, մինչև օրգանիզմի ֆիզիկական պաշարները սպառվեն։ Ժխտումը հանդիսանում է պարանոիդ անձնային խանգարմանը բնորոշ հիմնական պաշտպանական մեխանիզմներից մեկը։

## Ծանոթագրություններ

## Տես նաև
* Պաշտպանական մեխանիզմներ
* Նույնականացում (հոգեբանություն)
* Ինտրոյեկցիա (հոգեբանություն)
* Պրոյեկցիա (հոգեբանություն)
* Դիսոցիացիա (հոգեբանություն)

## Գրականություն
* Мак-Вильямс Н. Психоаналитическая диагностика: Понимание структуры личности в клиническом процессе = Psychoanalytic diagnosis: Understanding personality structure in the clinical process. — М.: Класс, 1998. — 480 с. — ISBN 5-86375-098-7.

Կատեգորիա:Հոգեբանական երևույթներ
Կատեգորիա:Պաշտպանական մեխանիզմեր
Օդրա

**Օդեր** (լեհ. և չեխ. Odra, գերմ. Oder), գետ Արևմտյան Եվրոպայում։ Ակունքը գտնվում է Սուդետներում՝ Չեխիայի տարածքում, առավելապես հոսում է Միջինեվրոպական հարթավայրով՝ Լեհաստանում և Լեհաստանի ու Գերմանիայի սահմանով։ Թափվում է Բալթիկ ծովի Շչեցինի ծոցը։ Երկարությունը 854 կմ որից 112 կմ- Չեխիայում (6%), 742 կմ-ը (89%) Լեհաստանում (ներառյալ 187 կմ-ը սահմանային Գերմանիայի և Լեհաստանի միջև) և Գերմանիայում (5%)։ Վիսլայից հետո մեծությամբ երկրորդ գետ Լեհաստանում։ Նավարկելի է մինչև վերնագավառը։ Ջրանցքներով միացված է Էլբա և Վիսլա գետերին։ Օդրայի ափին է գտնվում Օստրավա, Օպոլե, Վրոցլավ, Շչեցին, Օդերի Ֆրանկֆուրտ քաղաքները։

## Անվանում
Գետը ունի մի քանի անվանումներ տարբեր լեզուներով։ Գերմաներեն և անգլերեն՝ Օդեր, չեխերեն, լեհերեն և ներքին լուժիկերեն՝ Օդրա, իսկ վերին լուժիկերեն Վոդրա, միջնադարյան լատիներեն Օդ(դ)երա։ Անվանումը ունի հնդեվրոպական հիմք, որը վերակառուցվում է որպես uodr (ջուր)։

## Վաղ հիշատակումներ
Գետի մասին հիշատակում է Պտղոմեոսը որպես Συήβος (Սուեբոս, լատիներեն՝ Suevus): Սա հիմք ընդունելով որոշ հետազոտողներ գետի անունը կապում են սուեբների գերմանական ցեղերի հետ։
Հին հռոմեացիները գետը օգտագործում էին որպես   սաթի ճանապարհի մի մաս՝ Բալթիկ ծովից դեպի Հռոմեական կայսրության սահման։
Միջնադարում գետը հիշատակվում է Dagome iudex-ում որպես Միեշկո I տիրույթների արևմտյան սահման։

## Պատկերասրահ

Oder.png|
OstrowTumskiPanorama.jpg|thumb|Օդրան Վրոցլավի մոտ, Տումցկի կղզի
ZeglugaPasazerska na Odrze.jpg|thumb|Օդրան Վրոցլավի մեջ
River Oder.jpg|thumb|Ֆրանկֆուրտ Օդրայի վրա
Oder Fluss.jpg|
Wały Chrobrego4.JPG|
Wik 9 Police, rzeka Łarpia zimą.jpg|


## Ծանոթագրություններ

## Գրականություն
* 
* Kubicki W., Waszczuk Е., Odrapolska rzeka, Warsz., 1968

## Արտաքին հղումներ
* Wasserstands- und Durchflussanzeige auf tschechischem Gebiet (de)
* Wasserstands- und Durchflussanzeige auf polnischem und deutschem Gebiet
* WWF-Oder-Auen-Atlas
* Projekt OderRegio – Transnationales Handlungsprogramm zum vorbeugenden raumordnerischen Hochwasserschutz im Einzugsgebiet der Oder 
* Das Sommerhochwasser der Oder 1997  (PDF-Datei; 6,54&nbsp;MB)
* Das Sommerhochwasser der Oder 2010 (PDF-Datei; 5,53&nbsp;MB)

Կատեգորիա:Գերմանիայի գետեր
Կատեգորիա:Լեհաստանի գետեր
Կատեգորիա:Չեխիայի գետեր
Կատեգորիա:Սահմանային գետեր
Նիկոլայ Բերգ

**Նիկոլայ Վասիլևիչ Բերգ** (, ), ռուս բանաստեղծ, թարգմանիչ, լրագրող, պատմաբան։
## Կենսագրություն
Նիկոլայ Բերգը սովորել է Մոսկվայի համալսարանում (չի ավարտել)։ Համագործակցել է «Մոսկվիտյանին» ամսագրի հետ։ Մտերմացել է երիտասարդ խմբագիրներ Ապոլլոն Գրիգորևի և Ալեքսանդր Օստրովսկու հետ։
1953 թվականին ուղևորվել է Սևաստոպլի պատերազմի դաշտ և մինչ պաշարման ավարտը եղել է շտաբի հրամանատարի գլխավոր թարգմանչի պաշտոնում։ Մասնակցել է Սև գետի ճակատամարտին։ Այս ամենի արդյունքում ստեղծվում է նրա «Սևաստոպոլի պաշարման գրառումները» 2 հատորով (Մոսկվա, 1858) և «Սևաստոպոլյան ալբոմը» 37 նկարներով։ Պատերազմի ավարտից հետո մեկնում է Կովկաս, որտեղ ներկա է լինում Շամիլի գերեվարմանը։

Եղել է Իտալիայի «Ռուսական պարբերական» ամսագրի թղթակից, լուսաբանելով Ջուզեպպե Գարիբալդիի արշավանքները։ 1860-1862 թվականներին ճանապարհորդել է Սիրիա, Պաղեստին և Եգիպտոս։ Լեհաստանի ապստամբության ժամանակ ուղևորվել է Վարշավա, որպես Սանկտ Պետերբուրգի տեղեկագրի թղթակից։
1863 թվականից ապրել է Վարշավայում։ 1868 թվականից Վարշավայի բարձրագույն դպրոցում դասավանդում է ռուսաց լեզու և գրականություն։ Եղել է «Վարշավայի օրագիրը» թերթի խմբագիր (1874-1877)։

Թարգմանել է Ադամ Միցկևիչի «Պան Թադեուշ» էպիկակական պոեմը, բուլղարացի, սերբ, ուկրաինացի (Տարաս Շևչենկոյի և ուրիշներ), չեխ բանաստեղծների ստեղծագործություններ։ «Տարբեր ժողովուրդների երգերը» ժողովածուում հրատարակել է (Մոսկվա, 1854 թ.) 26 ազգերի ժողովրդական երգերի բնօրինակը և թարգմանվել է ռուսերեն, այդ թվում `12 երգ Լիտվայի երգերից Լյուդվիկաս Ռեզայի «Dainos» (1843) ժողովածուից։ Թարգմանել է չեխ բանաստեղծ Վացլավ Հենկայի խաբեությունները (հաշվի առնելով, որ դրանք կեղծ են), Կրալեդվորյան և Զելենագորսկի ձեռագիրը։
1921 թվականին նրա լիտվական երգերի թարգմանությունները լույս տեսան առանձին հրատարակությամբ Վիլնյուսում։
Արդեն հասուն տարիքում Բերգը Վարշավայում ամուսնանում է ինժեների դստեր՝ Ռոզա Կարլովնայի հետ, նրանք ունենում են երկու տղա՝ Նիկոլայը (1879-1901) և Վասիլին (1882-?):

## Մատենագիտություն
* Записки о польских заговорах и восстаниях (на польском, djvu)
* Сочинения Берга на сайте Lib.ru: Классика
* Берг Н.В. Записки Н.В. Берга о польских заговорах и восстаниях после 1831 года // Русский архив, 1870. - Изд. 2-е. - М., 1871. - Стб. 1821-1928. 
* То же – Стб. 201-268. 
* То же – Стб. 431-502. 
* То же. – Стб. 631-674. 
## Ծանոթագրություններ

## Գրականություն
* Севастопольский альбом Н. Берга. — М., 1858
* Русские писатели. 1800—1917. Биографический словарь. Т. 1: А — Г. Москва: Большая Российская энциклопедия, 1994. — С. 243—244.

Կատեգորիա:Ռուս բանաստեղծներ
Կատեգորիա:19-րդ դարի թարգմանիչներ
Կատեգորիա:19-րդ դարի բանաստեղծներ
Կատեգորիա:Ռուս թարգմանիչներ
Կատեգորիա:Ռուս պատմաբաններ
Կատեգորիա:Ռուս լրագրողներ
Կատեգորիա:Ռուս գրողներ
Կատեգորիա:Բանաստեղծներ այբբենական կարգով
Կատեգորիա:Ռուսական կայսրության թարգմանիչներ
Բրեթվեթ

**Բրեթվեթ** (), բանտ, որը Երկրորդ համաշխարհային պատերազմի տարիներին նացիստների կողմից օգտագործվել է որպես համակենտրոնացման ճամբար։

## Մինչպատերազմական տարիներ
Մինչ Երկրորդ համաշխարհային պատերազմի սանձազերծումը Բրեթվեթը տնային դպրոց էր տղաների համար, որը ստեղծվել է 1918 թվականին։ 1923 թվականին դպրոցը դարձավ պետական։ Հետագայում այն որոշեցին վերածել աշխատանքայինի, սակայն չհասցրին, քանի որ սկսվեց պատերազմը։

## Համակենտրոնացման ճամբար
1940 թվականին Նորվեգիայի տարածքը օկուպացվեց Նացիստական Գերմանիայի կողմից։ Սկսած 1941 թվականից նացիստական իշխանությունները այս շինությունն օգտագործեցին որպես քաղաքական բանտ։ Այն թույլատրեց բանտը վերածել համակենտրոնացման ճամբարի։

Ճամբարում պահվող կալանավորների թվում կային պրոֆեսորներ, որոնք այստեղ էին հանդիպել Օսլոյի համալսարանից, քանի որ մասնակցել էին Դիմադրության շարժմանը՝ 1943 թվականին։ Այդ պրոֆեսորներից էին՝ Յոհան Քրիսթիան Շրեյներ, Օդդ Հասսել, Ռագնար Ֆրիշ, Յոհաննես Անդենես, Կառլ Յակոբ Արնհոլմ, Բյորն Ֆյոյն, Էյլիֆ Սքարդ, Հարալդ Կ․ Շելդերուփ և Անատոլ Հայնց։ Բացի նրանցից, Բրեթվեթ համակենտրոնացման ճամբարում պահվել են նաև հրեա կալանավորներ, որոնք Օսլո էին ժամանել ՍՍ-ի Դանուբում նահանջից հետո։ 1943 թվականի փետրվարի 24-ին վերջիններս ուղարկեցին Օսվենցիմ մահվան ճամբար։

## Հետպատերազմյան տարիներ
1945 թվականին Նորվեգիան ազատագրվեց Նացիստական Գերմանիայի օկուպացիայից։ Այդ ժամանակ Բրեթվեթը վերածվեց կանանց բանտի, որտեղ պահվում էին կոլլաբորացիոնիստ կանայք։ Բանտի տնօրենը Աասլունգ Աասլանդն էր։

## Ծանոթագրություններ

## Գրականություն
* 

## Տես նաև
* Նորվեգիան Երկրորդ համաշխարհային պատերազմում
* Հոլոքոստը Նորվեգիայում

## Արտաքին հղումներ
* Kriminalomsorgens presentasjon av Bredtveit fengsel
* Digitalisert fangeregister Bredtveit 1941-1945 (Riksarkivets vårslipp 2010)

Կատեգորիա:Երրորդ ռայխի համակենտրոնացման ճամբարներ
Կատեգորիա:Հոլոքոստ
Կատեգորիա:Հոլոքոստը Նորվեգիայում
Կատեգորիա:Նացիստական Գերմանիայի համակենտրոնացման ճամբարներ
Կատեգորիա:Նորվեգիայի պատմություն
Համաշխարհային տառապանքի հուշարձան

**Համաշխարհային  տառապանքի հուշարձան** (),  չիրակացված հուշարձանի  նախագիծ, կատարված 1916 թվականին։ Քանդակագործն է Իվան Շադրը։

## Պատմություն
1916 թվականի մարտի 30-ին գերմանական U-33 սուզանավը ջրասույզ արեց Սև ծովում ֆրանսիական   «Պորտուգյալ» նավ-հիվանդանոցը, որի  արդյունքում զոհվեցին 115 մարդ։ Մոսկվայի քաղաքային  դուման որոշում ընդունեց Մոսկվայի Եղբայրական գերեզմանատանը կանգնեցնել զոհվածների հուշարձան։ Հուշարձանի շինարարության համար դուման առանձնացրեց 25000 ռուբլի և հայտարարեց համառուսաստանյան նվիրատվություն։ Հուշարձանների մրցույթում առաջին տեղը զբաղեցրեց   «Համաշխարհային տառապանքի  հուշարձանը», որի հեղինակը Իվան Շադրն էր։

Քանդակագործ Իվան Շադրը Առաջին համաշխարհային պատերազմից առաջ ստաժավորվել է Փարիզում  և Հռոմում։ Այդ շրջանում նրա մոտ ծագեց նման հուշարձանի գաղափար։ 1916 թվականին քանդակագործը Մաքսիմ Գորկու նյութական օժանդակությամբ ստեղծեց նախագիծը և հուշարձանի մոդելը։ Այդ նախագիծը բազմիցս ցուցադրվել է դասախոսություններին և ներկացվել է Շադրին։ Սակայն, հուշարձանի համար միջոցները չբավականացրեց։

Հոկտեմբերյան հեղափոխությունից հետո «Համաշխարհային տառապանքի  հուշարձանի» գաղափարից  միանգամից չհրաժարվեցին։ Հաշվի առնելով նոր իրական ժամանակները քննադատները վերաիմաստավորեցին  հուշարձանի ըմբռնումը․  «*ինչպես մարդկության փառաբանում, անցնելով շահագործման և բռնության  սարսափի և արյան ծովի միջով, բարձրացնելով նոր ապստամբություն, բրգաձև՝ հավասարություն, եղբայրություն և ազատություն ․․․  հենց այդպիսի վեհակերտ հուշարձաններ, համակված այնպիսի ոգով, կոմունիստական հասարակության արվեստը կգտնի իր արտահայտության ճշմարտությունը*»։ Մոնումենտալ պրոպագանդայի ծրագրի, շրջանակներում առաջարկ է եղել Մոսկվայում  կառուցել հուշարձան, բայց և այդ նախագիծը չիրկանացավ։

## Նկարագրում
Իվան Շադրը այսպես նկարագրեց  հուշարձանը․

Ճարտարապետական հուշարձանում մտածված էին եգիպտական մոտիվներ։ Հեղինակը դիմում է նախաքրիստոնեական սիմվոլիկային, բայց միևնույն ժամանակ օգտագործում է աստվածաշնչյան տեքստեր։ Քանդակագործը բուրգը նմանեցնում է Գողգոթային և խանգարում է խաչի արտացոլումը իր պատի վրա։

## Պատկերասրահ


Պատկեր:Memorial to World Suffering 2.jpg
Պատկեր:Memorial to World Suffering 3.jpg



## Ծանոթագրություններ

## Արտաքին հղումներ
* 

Կատեգորիա:Առաջին համաշխարհային պատերազմի հուշարձաններ
Կատեգորիա:Չիրականացված ճարտարապետական նախագծեր
Կոնստանտին Ղարագյոզյան

**Կոնստանտին Գրիգորի Ղարագյոզյան** (), հայ կենսաքիմիկոս, կենսաբանական գիտությունների դոկտոր (1968), պրոֆեսոր (1970): ՀՀ ԳԱԱ ակադեմիկոս (1994, թղթակից անդամ՝ 1986): Ռուսաստանի բնական գիտությունների ակադեմիայի անդամ (1999): ՀՀ Գիտության վաստակավոր գործիչ (2012)։ Հայաստանում լիպիդոլոգիական հետազոտությունների հիմնադիր։

## Կենսագրություն
Կոնստանտին Գրիգորի Ղարագյոզյանը ծնվել է 1927 թվականին Երևանում։ 1950 թվականին ավարտել է Երևանի պետական բժշկական ինստիտուտը, 1953 թվականին նույն ինստիտուտի ասպիրանտուրան։ 1954-1957 թվականներին աշխատել է ՀԽՍՀ ԳԱ ֆիզիոլոգիայի ինստիտուտի կենսաքիմիայի բաժանմունքում, 1957-1960 թվականներին եղել է կենսաքիմիայի բաժանմունքի գիտական քարտուղար, 1961-1986 թվականներին`Կենսաքիմիայի ինստիտուտի փոխտնօրեն (մինչև 1965 թվականը` տնօրենի տեղակալ գիտական գծով), 1986-2006 թվականներին` ՀԽՍՀ ԳԱ Մոլեկուլյար կենսաբանության ինստիտուտի տնօրեն։

1991-2013 թվականներին հիմնադրել և ղեկավարել է Հայկական բժշկական ինստիտուտի կենսաքիմիայի և կլինիկական կենսաքիմիայի ամբիոնը։ Հանդիսացել է նեյրոքիմիկոսների Հայկական ընկերության նախագահ, «Նեյրոքիմիա» (Մոսկվա) հայ-ռուսական ամսագրի գլխավոր խմբագրի տեղակալ։ Կենսաքիմիայի, մոլեկուլային կենսաբանության, ուղեղի հետազոտությունների (JBRO –International Brain Berearch Organisation) բնագավառներում միջազգային գիտական ընկերությունների անդամ (ԱՄՆ, Կանադա, Ֆրանսիա, Գերմանիա)։ Բնական գիտությունների միջազգային ակադեմիայի փոխնախագահ։ 2004 թվականից եղել է ՀՀ ԳԱԱ նախագահության անդամ, 2006 թվականից` ՀՀ ԳԱԱ Մոլեկուլյար կենսաբանության ինստիտուտի տնօրենի խորհրդական, 2007 թվականիցՙ ՀՀ ԳԱԱ Օրգանական և դեղագործական քիմիայի գիտատեխնոլոգիական կենտրոնի լաբորատորիայի վարիչ։

Հեղինակ է 580 հրատարակված աշխատությունների, 2 մենագրության։ Ունի 4 հեղինակային անդորագիր, որոնք վերաբերվում են թոքերի տուբերկուլյոզի կլինիկական-փորձագիտական հետազոտություններին։ Աշխատանքները վերաբերում են արյան մակարդելիության կենսաքիմիային, ֆիզիոլոգիային, ֆարմակոլոգիային, լիպիդային թաղանթաբանությանը։ Կատարել է ազատ ռադիկալային պրոցեսների դերի ուսումնասիրություններ տարբեր ախտաբանական վիճակների ծագումնաբանության հիմքում ընկած մոլեկուլակենսաբանական ռեակցիաների դրսևորման և դրանց առանձնահատկությունների մեկնաբանման նպատակով։

## Պարգևներ
*Անանիա Շիրակացու մեդալ, 2003
* ՀՀ Ազգային ժողովի նախագահի շնորհակալագիր, 2004
* ՀՀ Գիտության վաստակավոր գործիչ, 2012

## Երկեր
* Роль фосфолипидов в жизнедеятельности организма (1972)
* Комбинированная антиоксидантотерапия при коронароокклюзионном инфаркте миокарда (1994)
* Ալեքսեյ Նիկոլաևիչ Բախ.- Երևան, ՀՍՍՌ ԳԱ հրատ., 1958, 50 էջ։

## Գրականություն
* Айриян А. П. Армянские учёные-медики. Ер., 1998 ISBN 99930-1-001-7.
* Константин Григорьевич Карагезян (К 60-летию со дня рождения): Биологический журнал АН АрмССР. - 1987. - Т. 40, № 12. - С. 1017-1018.

## Ծանոթագրություններ

Կատեգորիա:Երևանի պետական բժշկական համալսարանի շրջանավարտներ
Կատեգորիա:Կենսաբանական գիտությունների դոկտորներ
Կատեգորիա:ՀՀ ԳԱԱ ակադեմիկոսներ
Կատեգորիա:ՀՀ գիտության վաստակավոր գործիչներ
Կատեգորիա:Հայ գիտնականներ
Կատեգորիա:Հայ կենսաքիմիկոսներ
Կատեգորիա:Հայ պրոֆեսորներ
Կատեգորիա:Ռուսաստանի բնական գիտությունների ակադեմիայի անդամներ
Favicon

մինի|Վիքիպեդիայի Favicon-ը
**Favicon** ( — «ընտրյալ պատկեր»), վեբ կայքի կամ էջի գրաֆիկական պատկեր։ Ցուցադրվում է դիտարկիչի էջանիշների անվանումից առաջ, ինչպես նաև պահպանված էջանիշների շարքում։

Սովորաբար օգտագործվում է 16x16 փիքսել չափով պատկեր՝ favicon.ico անվանմամբ։

## Զարգացման պատմություն
1999 թվականի մարտին Մայքրոսոֆթը թողարկեց Internet Explorer 5 դիտարկիչը, որն առաջին անգամ օգտագործեց պատկերները որպես կայքի էջանիշ։ Սկզբնապես այդ պատկերը `favicon.ico` անվանումով ֆայլ էր, որը տեղադրված էր կայքի հիմնային թղթապանակում (root folser) (Օրինակ՝ http://en.wikipedia.org/favicon.ico)։

## Աջակցող դիտարկիչներ
Հետևյալ աղյուսակը ցուցադրում է հիմնական վեբ դիտարկիչները, որոնք աջակցում են Favicon֊ի տարբեր տիպեր և ֆունկցիաներ։ Թիվը ցույց է տալիս դիտարկիչի տարբերակը, որից սկսած այն աջակցում է տվյալ ֆունկցիան։

### Favicon աջակցող դիտարկիչներ

## Ժամանակակից հնարավորություններ
Ժամանակակից շատ դիտարկիչների դեպքում անհրաժեշտ չէ էջին ավելացնել `favicon.ico` կոդը։ Նման հրահանգի բացակայության դեպքում դիտարկիչը փորձում է `favicon.ico` ֆայլը բեռնել կայքի հիմնային թղթապանակից։ Սակայն հնարավորություն կա կայքի `&lt;head&gt;` թեգերի մեջ հատուկ հրահանգով ցույց տալ `/favicon.ico`-ի հասցեն։

`favicon.ico` պատկերի հասցեն տալու օրինակ․


```html4strict
<link rel="icon" type="image/png" href="/someimage.png" />
```


որտեղ
* `rel`-ը կարող է պարունակել «shortcut icon» պարամետրը։
* `href`-ը պարունակում է ֆայլի բացարձակ կամ հարաբերական հասցեն։
* Ֆայլի ֆորմատը կարող է լինել `png` կամ `gif`, իսկ չափսը 16x16 կամ 32x32 փիքսել, 8 կամ 24 բիթային գույներով։

Այս դեպքում `type`-ը պետք է պարունակի MIME ֆորմատ (օրինակ՝ PNG-ի համար `image/png`)։

2003 թվականին Սեյմոն Բատչերը Internet Assigned Numbers Authority-ում (IANA) գրանցեց ICO ֆորմատը։

Եթե Internet Explorer-ի համար օգտագործվում է ICO տիպը, ապա դրա MIM տիպը պետք է լինի `image/vnd.microsoft.icon`։ `image/x-icon`-ը հնացավ 2003 թվականին՝ ICO-ի տիպերի ստանդարտացումից հետո։ `image/vnd.microsoft.icon` տիպն աջակցում են բոլոր դիտարկիչները։

### Ինչպես օգտագործել

## Favicon-ը կայքերի մոբայլ տարբերակում
Apple ընկերություն սարքավորումները՝ սկսած iOS 1.1.3 տարբերակից և Անդրոիդ հիմքով որոշ սարքավորումներ աջակցում են էջանիշի պատկերներ, որոնք օգտագործվում են վեբ ծրագրերում։

Ցանկալի չափսերը 60×60 փիքսել են iPhone-ի համար, իսկ Retina էկրանով iPhone-ի դեպքում՝ 120×120 փիքսել։

iPad֊ի դեպքում Favicon֊ի ցանկալի չափսը 76×76 փիքսել է, իսկ iPad֊ի երրորդ սերնդից սկսած Retina էկրանների դեպքում՝ 152×152 փիքսել։

Անդրոիդով թաբլետների դեպքում (Chrome բրաուզերով) նախընտրելի է PNG ֆորմատը՝ 192x192 փիքսել չափով։

## Ծանոթագրություններ

Կատեգորիա:Վեբ-դիտարկիչներ
Կատեգորիա:Համաշխարհային սարդոստայն
Կատեգորիա:Համակարգչային գրաֆիկա
Կատապլեքսիա

**Կատապլեքսիա**, տեխնիկական տերմին, որն առաջարկել է գերմանացի ֆիզիոլոգ Փրեյերը՝ նկարագրելու այն յուրօրինակ վիճակը, որի մեջ վախի ազդեցությամբ հայտնվում են որոշ կենդանիներ։ Հանկարծակի, անսպասելի բռնելու դեպքում (փորձերը կատարվում էին հավերի, սագերի, մանր թռչունների,ինչպես նաև ծովախոզուկների, մկների, գորտերի և այլ կենդանիների վրա) կենդանին կորցնում է կամայական շարժումներ կատարելու ունակությունը և հետագայում ձեռքից բաց թողնելով՝ մնում է հանգիստ իր տեղում։ Այս դեպքում, այն չի արձագանքում արտաքին տպավորություններին և նրան կարելի է շրջել ինչպես իներտ զանգված կամ դնել ամենաանհարմար դիրքով։ Այս վիճակը որոշ ընդհանրությւններ ունի հիպնոտիկ քնի հետ և նախապես փաստացի հիպնոս էր ընդունվում, բայց Փրայերը ցույց տվեց, որ այն իր բնույթով ոչ մի ընդհանրություն չունի հիպնոսի, առավել ևս սովորական քնի հետ (ինչպես կարծում էր պրոֆեսոր Գեյբելը)։ Հանկարծակի բռնելուց հետո սկզբնական շրջանում կենդանիների մոտ հայտնաբերվում են ուժեղ վախի բոլոր նշանները․ դող, անշարժ հայացք, աղիքի ուժեղացված գալարակծկանք, ոչ կամային արտաթորում։ Այնուհետև գալիս է ամբողջական անշարժություն, որը տևում է կարճ և, հենց որ կենդանին ուշքի է գալիս, փորձում է փախչել։ Կենդանիների կատապլեքսիայի հեռավոր նմանությունը փայտացումն է, որի մեջ մարդիկ երբեմն հայտնվում են ուժեղ վախից։

Կատապլեքսիա (հին հուն․ κατάπληξις - "վախ, սարսափ, շփոթմունք", հոմանիշները՝ աֆեկտիվ անշարժություն, զգացմունքային ասթենիա, մկանային լարվածության աֆեկտիվ կորուստ, լարվածության բլոկադա, Լևենֆելդ-Գեննեբերգի սինդրոմ) նարկոլեպսիայի ախտանիշ, բնութագրվում է կարճաժամկետ նոպայանման զարգացմամբ մկանային լարվածության կորստով պայմանավորված, որի արտահայտված դեպքերում հիվանդը ընկնում է առանց գիտակցությունը կորցնելու, սովորաբար տեղի է ունենում ուժեղ հուզական ռեակցիաների ֆոնի վրա (հաճախ ծիծաղելու ժամանակ)։

Շատ դեպքերում կատապլեքսիայով հիվանդների մոտ դիտվում է մակերեսային, տագնապային, ընդհատվող քուն, որն ուղեկցվում է մղձավանջային երազներով։ Հարկ է նշել, որ հիվանդագին վիճակ առաջացնում են ոչ թե երազները, այլ հուզական ռեակցիաները, որոնք առաջանում են երազատեսություններից։ Հիվանդը տեսնում է տարբեր իրեր, հաճախ կենդանիներ, որոնք նրա մոտ առաջացնում են պայծառ հոգեկան ապրումներ։ Կատապլեքսիան սովորաբար ուղեկցվում է հետևյալ հիվանդություններով՝
*ներզատիչ-վեգետատիվ խախտումներ,
*զարկերակային թերճնշում,
*ճարպակալում,
*լիմֆոցիտոզ,
*էոզինոֆիլեզ,
*ամիմիա։ Ամիմիա (հուն․ a- ժխտական մասնիկ և mimikos- միմիկա, դիմախաղ)- դիմային արտահայտվածության թուլացում կամ արգելակում, որն ի հայտ է գալիս նյարդային համակարգի հիվանդությունների, որոշ հոգեկան հիվանդությունների ժամանակ։ Ամիմիան, որն առաջանում է արտաբրգային համակարգի վնասման, հանդիսանում է հուզական ռեակցիաների շարժիչ բաղադրիչների խախտման արդյունք և մտնում է ընդհանուր ակինեզիայի սինդրոմի մեջ։ Ուղեղի ճակատային բլթերի վնասման դեպքում ամիմիան պայմանավորված է հուզական ոլորտի խախտումներով և մտնում է ճակատային սինդրոմի մեջ։

Նարկոլեպսիայի ընթացքում քրոնիկ, ինտելեկտուալ արատներ չեն առաջանում։ Տարիքի հետ հիվանդության հաճախականությունը նվազում է։ Հաճախ կատապլեքսիան միանում է արդեն գոյություն ունեցող քնկոտության նոպաներին, սակայն կարող է նկատվել և հակառակ պատկերը։ Տղամարդիկ հիվանդանում են ավելի հաճախ։

Կատեգորիա:Հոգեֆիզիոլոգիա
Կատեգորիա:Քնի խանգարումներ
Կատեգորիա:Նյարդային համակարգի հիվանդությունների ախտանիշներ և նշաններ
Սերբական Հանրապետության գիտությունների և արվեստների ակադեմիա

**Սերբական Հանրապետության գիտությունների և արվեստների ակադեմիա** (, , ), բարձրագույն գիտական, մշակութային, աշխատանքային և ներկայացուցչական կազմակերպություն Սերբական Հանրապետությունում։ Այս ակադեմիական կառույցի հիմնական նպատակն է գիտական և մշակութային գործունեության զարգացումն ու խթանումը։ Ակադեմիան Սերբական Հանրապետության համար առանձնակի կարևորություն ունեցող կազմակերպություն է։

Ակադեմիայի նախագահն է Ռայկո Կուզմանովիչը, փոխնախագահն է` Լյուբոմիր Զուկովիչը, գլխավոր քարտուղարը` ակադեմիկոս Դրագոլյուբ Միրյանիչը։ Բացի նրանցից նախագահության կազմում ներառված են նաև ակադեմիկոսներ Վեսելին Պերիչը, Սլոբոդան Ռեմետիչը, Բրանկո Շկունդրիչը, Դրենկա Շեչերով-Զեչևիչը և թղթակից անդամ Ռադե Միխայլիչը։ Ակադեմիան ունի չորս հիմնական բաժիններ, մի քանի հանձնաժողովներ, կենտրոններ, ինստիտուտներ, որտեղ աշխատում են 150 գիտնականներ։ Ակադեմիան գտնվում է Բանյա Լուկայում։

1993 թվականին Սերբական Հանրապետության Ազգային Ժողովը օրենք ընդունեց Սերբական Հանրապետության գիտությունների և արվեստների ակադեմիայի մասին, սակայն այն ստեղծվեց 1996 թվականին։ Սահմանադիր ժողովը տեղի է ունեցել 1996 թվականի հոկտեմբերի 11-ին` Յախորինա լեռան վրա գտնվող «Бистрица» հյուրանոցում։ Սկուպշինայում ներկա է եղել 65 գիտնական, այդ թվում Սերբիայի գիտությունների և արվեստի ակադեմիայի նախագահ Ալեքսանդր Դեսպիչը, ակադեմիկոսներ Դրագուտին Վուկոտիչը, Չեդոմիր Պոպովը։ Ակադեմիայի առաջին ղեկավար է դարձել Պետար Մանդիչը։ Մինչև 1999 թվականն ակադեմիան գտնվել է Իստոչնո Սարաևոյում։

## Ծանոթագրություններ

## Արտաքին հղումներ
* Ակադեմիայի կայքը
* Статут Академии

Կատեգորիա:Գիտությունը Սերբական հանրապետությունում
Կատեգորիա:Կրթական հաստատություններ
Կատեգորիա:Գիտական կազմակերպություններ
Էրիխ Կոշ

**Էրիխ Կոշ** (; ), սերբ արձակագիր։

## Ստեղծագործությունը
Էրիխ Կոշի առաջին գրքերը («Կրակի մեջ», 1947, «Երեք ժամանակագրություն», 1949, «Ժամանակը պատերազմական է», 1952, պատմվածքների ժողովածուները) նվիրված են ազգային-ազատագրական շարժմանը։ Հետագա պատմվածքներում, վիպակներում, վեպերում ծանրության կենտրոնը տեղափոխվում է դեպի իր ժամանակակիցը, որը հաճախ հակաֆաշիստական պայքարի նախկին մասնակից է։ Այս ստեղծագործություններում ամբողջապես բացահայտվում է Կոշ-երգիծաբանի տաղանդը։ Կոշը անողոք պայքար է մղում քաղքենիության բոլոր դրսևորումների դեմ («Մեծ Մակը», 1956), անտարբերության և մեծամտության («Ձյուն և սառույց», 1961), բյուրոկրատական անիմաստ ճիգերի և մարդու նկատմամբ անվստահության («Խրաբակի գործը», 1971) դեմ։ Եվ եթե իր ձևով «Ցանցեր» վեպը (1967) հոգեբանական նուրբ հետազոտություն է, ապա առաջ քաշած խնդիրներով այն սերտորեն կապված է գրողի ողջ ստեղծագործության հետ։ Այդ ստեղծագործության հերոսը «մայրաքաղաքային բարձր շրջանների հաջողակ և նկատելի դեմքերից» մեկն է, հայտնի ճարտարապետ, տեխնիկական գիտությունների դոկտոր, բազմաթիվ գիտական ընկերությունների անդամ։ Հոգնելով առօրյա իրարանցումից, ընտանեկան և աշխատանքային հարաբերությունների կեղծիքից, նա անսպասելիորեն փախչում է դեպի լքված ձկնորսական ավանը։ Այստեղ էլ նա իսկական հանգիստ չի գտնում, այստեղ էլ ներքաշվում է նոր և ոչ պակաս բարդ մարդկային հարաբերությունների մեջ։ Բայց հենց այդ հարաբերություններն են նրան օգնում վերագտնել իրեն և հասկանալ գլխավորը՝ առանց պայքարի կյանք չկա։ Հերոսը զոհվում է, փրկելով իրեն վստահված ձկնորսական ցանցերը։

## Էրիխ Կոշը հայերեն
* Խայտաբղետ հասարակություն (պատմվածքներ, վիպակ), Ե., «Հայաստան», 1976, 412 էջ։ Թարգմ.՝ Մարգարիտ Թերզյան։ Վերջաբ.՝ Իդա Ռադվոլինա։ Նկ.՝ Վաղինակ Մանդակունի։

## Ծանոթագրություններ

Կատեգորիա:Սերբ արձակագիրներ
Կատեգորիա:20-րդ դարի վիպասաններ
Կատեգորիա:20-րդ դարի թարգմանիչներ
Կատեգորիա:20-րդ դարի տղամարդ գրողներ
Կատեգորիա:Սերբ թարգմանիչներ
Կատեգորիա:Բելգրադի համալսարանի շրջանավարտներ
Կատեգորիա:20-րդ դարի պատմվածքագիրներ
Կատեգորիա:Գիտական հասարակությունների անդամներ
Կատեգորիա:Երկարակյացներ
Կլեմենս (զավթիչ)

**Կլեմենս** (լատ․՝ Clemens, ), Ագրիպպա Պոստումուսի ստրուկ, ինքնակոչ։ Տիրոջ մահից հետո, իրեն նրա տեղը դնելով, փորձել է գրավել կայսեր իշխանությունը։ Իմանալով Գայոս Օկտավիանոսի մահվան մասին ՝ 14 թ-ին, Կլեմենսը որոշում է առևանգել Ագրիպպային և բերել գերմանական լեգեոներների մոտ։ Բայց նավի դանդաղելու պատճառով  Կլեմենսը չի հասցնում, քանի որ Ագրիպպասը սպանվել էր Տիբերիուսի հրամանով։ Երբ Կլեմենսը գողացավ նրա աճյունը, աճեցրեց իր մազերը և մորուքը, ձևացրեց, թե Ագրիպպան է, քանի որ նա շատ նման էր նրան։ Լուրեր տարածվեցին  տգետ մարդկանց մեջ, որ Ագրիպպան կենդանի է շնորհիվ աստվածների, Կլեմենսը ձեռք բերեց բավականին շատ հետևորդներ։ Տիբերիուսը բավականին արագ հասկացավ, որ գործը ստանում է անցանկալի շարունակություն, այդ իսկ պատճառով հրամանատարին հրամայեց սպանել զավթչին։ Երկու հանցագործներ առևանգեցին ինքնակոչին։ Մի քանի օր անց Կլեմենսին բազմաթիվ խոշտանգումներից հետո գաղտնի կերպով  մահապատժի են ենթարկում  պալատում։ Տիբերիուսը, վախենալով իր կողմնակիցներից, վախեցավ իրականացնել հրապարակային սպանություն։ Կոռնելիոս Տակիտոսը վկայում է, որ այն հարցին Տիբերիուսի, թե ինչպես Կլեմենսը հաջողացրեց դառնալ Ագրիպպա, ինքնակոչը պատասխանել է․

—Ճիշտ այնպես, ինչպես դուք՝ Կեսար։

Վարկածներից մեկի համաձայն նա Օգոստոս կայսեր թոռն էր։

### Գրականության մեջ
Ռոբերտ Գրեյվսի  «Ես, Կլավդիոս» վեպի համաձայն՝ Կլեմենսը իրոք եղել է Ագրիպպան, ով կեղծել էր իր մահը։

Կատեգորիա:Հռոմեական ուզուրպատորներ
Հենքոկ (Մասաչուսեթս)

250px|մինի|Հենքոկ Թաուն հոլ
**Հենքոկը** () քաղաք է ԱՄՆ -ի Մասաչուսեթս նահանգի Բերկշիր շրջանում։ Այն Մասաչուսեթսի Մետրոպոլիտենյան ստանդարտ տարածքի Փիթսֆիլդի մի մասն է։ 2010 թվականի մարդահամարի տվյալներով բնակչության թիվը հասնում էր 717-ի։

## Պատմություն
Հենքոկն առաջին անգամ բնակեցվել է 1762 թվականին, որպես գաղութաբնակեցման վայր։ Պաշտոնապես քաղաքն ընդունվել է 1776 թվականին և վերանվանվել Ջոն Հենքոկի անվամբ։

1780-ականներին Հենքոկում որոշ ընտանիքներ փոխեցին իրենց կրոնական ուսմունքը։ 1790 թվականին Հոնքոկում և Փիթսֆիլդում հավատացյալները հիմնեցին Հոնքոկի բողոքականների գյուղը։ 
200px|մինի|ձախից|Բողոքականների պար ու երկրպագություն
Բողոքականներն ընդունում էին պացիֆիզմը, ամուրիությունն ու համայնական կենցաղը։ Երկրպագությունը կարող էին արտահայտել երգելու և պարելու միջոցով։ Ահա թե ինչու էին նրանք կոչվում «շեյքերներ» (թափահարողներ)։

Ուտոպիական աղանդն այսօր հայտնի է իր պարզ ճարտարապետությամբ և կահույքով։ Հենքոկի շեյքեր գյուղը հայտնի է իր կլոր քարե ամբարով և կառուցվել է 1826 թվականին։ 1959 թվականին բողոքականները սեփականությունը վաճառում են մի շահույթ չհետապնդող թանգարանի։

## Աշխարհագրություն
Ըստ ԱՄՆ -ի մարդահամարի բյուրոյի, քաղաքն ունի 35․8 քառակուսի մղոն (92.6 կմ²) ընդհանուր մակերես, որից 35․7 քառակուսի մղոնը (92․4 կմ²) հող, իսկ 0․77 քառակուսի մղոնը (0․77 կմ²) կամ 0․19 % -ը ջուր։

Հենքոկը հյուսիսից սահմանակից է Ուիլյամսթաունին, հյուսիս-արևելքից Նյու Էշֆորդին, արևելյան կողմից Լեյնսբորոուին և Փիթսֆիլդին, հարավային կողմից Ռիչմոնդին, իսկ արևմուտքից Քանանին, Նյու Լեբանոնին, Սթեֆանթաունին, Բեռլինին և Նյու Յորքին։

Հյուսիսային Հենքոկի մեծ մասը զբաղեցնում է Թեքոնիկ լեռներին հարակից հովիտը։

Հենքոկի ամենաբարձր կետը համարվում է Միզերի լեռը, որը ծովի մակարդակից 2․671 ոտնաչափ (814 մ) բարձր է։

Քաղաքի ներսում չկա երկաթուղի, ավտոբուս կամ օդային ծառայություն։ Մոտակա ծառայությունները դեպի հարավ Փիթսֆիլդից են, իսկ դեպի հյուսիս՝ Ուիլյամսթաունից և Նորս Ադամսից։
Մոտակա օդանավակայանը Ալբանի միջազգային օդանավակայանն է, որը գտնվում է մոտ 40 մղոն (64 կմ) քաղաքից հյուսիս-արևմուտք։

## Ժողովրդագրություն
Ըստ 2000 թվականի մարդահամարի, Հենքոկում բնակվել է 721 մարդ, 296 տնային տնտեսություն, 209 ընտանիքներ, որոնք քաղաքի բնակիչներ են։ Այն խիտ բնակեցված է քաղաք է։ Իր բնակչության թվով Հենքոկը Մասաչուսեթսի 351 քաղաքներից 335-րդ տեղում է, իսկ Բերքշիրի շրջանի 32 քաղաքների մեջ 25-րդ հորիզոնականն է զբաղեցնում։

## Կառավարություն
Հենքոկը կառավարվում է կառավարության բաց քաղաքային հանդիպումների կողմից։ Քաղաքն ունի իր սեփական կամավորական հրշեջ վարչությունը, իր սեփական գրադարանը ՝ Թեյլոր մեմորիալ գրադարան և այլ հասարակական ծառայություններ։
250px|մինի|ձախից|Հենքոկի գրադարան

## Կրթություն
Քաղաքն ունի մեկ դպրոց, Հենքոկի տարրական դպրոց, որտեղ երեխաները սովորում են տարրական դասարաններից մինչև վեցերորդ դասարան։ Բարձր դասարանի աշակերտները հաճախում են Ուիլիամսթաունի Մաունթ Գրեյլոք շրջանային ավագ դպրոցը կամ Ֆիթսֆիլդի ավագ դպրոցը։ Մոտակա մասնավոր դպրոցները նույնպես գտնվում են Ուիլիամսթաունում և Ֆիթսֆիլդում։ Համայնքային քոլեջը, որը Բերքշիրի համայնքային քոլեջն է, Ֆիթսֆիլդում է։

## Ծանոթագրություններ

## Արտաքին հղումներ
* Hancock Shaker Village
* Hancock Shaker Village, Shaker Historic Trail 

Կատեգորիա:1776 թվականին հիմնադրված բնակավայրեր
Կատեգորիա:Մասաչուսեթս
Միրոսլավ Կռլեժա

**Միրոսլավ Կռլեժա** (; ), խորվաթ բանաստեղծ, արձակագիր, դրամատուրգ։

## Ստեղծագործությունը
Միրոսլավ Կռլեժան խորվաթական գրականություն մտավ իբրև երեսպաշտության և փարիսեցիության, մարդկային հարաբերություններում թագավորող կեղծիքի անողոք քննադատ, իբրև մեկը, որը մերժում էր այն ամենը, ինչ ճնշում և ստորացնում էր մարդուն, ինչը նրան հնարավորություն չէր տալիս բացելու իր բոլոր կարողությունները՝ «Ֆիլիպ Լատինովիչի վերադարձը», 1932, «Բանականության սահմանագծին», 1938, Գլեմբայներին նվիրված արձակ և դրամատիկական շարքերը, 1929-1931. ֆաշիստական դիկտատուրայի բռնության և ճնշման համակարգի երգիծական մերկացումն է «Բանկետ Բլիտվայում» (հ. 1-2, 1939, հ. 3, 1963) ստեղծագործությունը։

«Դրոշներ» վեպը Կռլեժայի բազմամյա գրական գործունեության գեղարվեստական հանրագումարն է։ Այդ կտավը ընդգրկում է այնպիսի մի տասնամյակ (1913-1922), որի ընթացքում կատարվում են եվրոպական ժողովուրդների ճակատագրի համար վճռական նշանակություն ունեցած իրադարձություններ։

Վիպասանը մանրամասն պատմում է այդ ժամանակների, ազգային ազատագրության համար մղվող պայքարի, այն տարբեր «դրոշների» մասին, որոնց տակ համախմբվում էին մարդիկ։

Ձևով Կռլեժայի էպոպեան ընտանեկան ժամանակագրություն է։ «Ընտանեկան գժտությունը բաժանում է ոչ միայն սերունդներին, այլև ամբողջ աշխարհներ». գրողի այս խոսքերը կարող են բնաբան ծառայել նրա վեպի համար։ Հոր և որդու բախումը դուրս է գալիս ընտանեկան շրջանակներից և դառնում հասարակական կոնֆլիկտ։

## Ծանոթագրություններ

Կատեգորիա:Խորվաթ արձակագիրներ
Կատեգորիա:Խորվաթ բանաստեղծներ
Կատեգորիա:Խորվաթ դրամատուրգներ
Կատեգորիա:Զագրեբի պատվավոր քաղաքացիներ
Կատեգորիա:20-րդ դարի բանաստեղծներ
Կատեգորիա:20-րդ դարի վիպասաններ
Կատեգորիա:Կոմունիստ գրողներ
Կատեգորիա:20-րդ դարի տղամարդ գրողներ
Կատեգորիա:Մոդեռնիստ գրողներ
Կատեգորիա:Բանաստեղծներ այբբենական կարգով
Կատեգորիա:Խորվաթ գրողներ
Կատեգորիա:Խորվաթ վիպասաններ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Բոսնիա և Հերցեգովինայի գիտությունների և արվեստի ակադեմիայի անդամներ
Կատեգորիա:Անձինք նամականիշերի վրա
Կատեգորիա:Սոցիալիստական աշխատանքի հերոսներ